详情
《君馬黄》
作者: 張舜民君馬良,乘乘黄。僕臣御,守法度。乍可三驅失前禽,不可一朝爲詭遇。假使四牡,項領無害。六轡如組,周旋中規,折旋中矩。聽和鸞之聲,遵康莊之路。馬不駭輿,君子安處。如欲登九折之險,走羊腸之阻。蒙犯霜露,跌踢風雨。雖使造父再生,王良復出,予亦未知其如何爾。...详情
五更聞鐘自驚起,坐守殘燈具冠履。昏昏睡眼正團花,獨愛當庭月如水。强驅睡味誰不仁,漠漠黑甜留兩眥。忽驚左掖漲風埃,已起上閣鏘環佩。平明原廟煥金碧,饑投散幕走寒餌。紛紛僕僕酸兩脛,肉食當然賤何事。走馬回家百不問,掃榻伸腰真有味。起來炊熟日亭午,槐葉新成庭覆翠。翻書弄翰老自笑,飽食安眠計難遂。古來高士不入城,肯聽鷄鳴踏朝市。...详情
山中兮何游,登彼山兮樂天髙。棄吾馬以取步,降吾車兮足兩履。石當道兮行旁,木礙上兮下俯。曾蹈險之非艱,聊憑髙兮下顧。何所視之乃牛,而獨見之如鼠。彼促促者出其下兮,曾其身之非傴。吁嗟徂兮,離婁之死則已。古之不較其爲短長兮,何獨計其髙下。山髙兮崔嵬,山之路兮百折而千回。趨前行而就挽,笑顧後使推之。彼游者誰兮,何以子之車來。...详情
《醉眠亭》
作者: 晁端稟吏部甕閒眠,先生窗下卧。夜偷綠醑飲,晝喜清風過。人爲清風快於酒,擺落煩襟洗塵垢。吾知醉寢勝閑睡,可以寄天真兮忘世累。溝瀆超江漢,幕席視天地。蝴蝶不知緣變化,黄粱未熟虛營利。從來閑處得閑樂,何者功成與名遂。隴西夫子稱世賢,世家自是酒中仙。作亭占得松陵地,東坡名之爲醉眠。醉復眠兮眠復醉,頤養鄒軻浩然氣。賢人爲濁聖人清,昏昏夢寐都忘形。花影滿身猶未覺,竹風吹面不知醒。憶昔樂天貪醉吟,吟哦未免勞其心。不如醉睡了無事,其樂陶陶得趣深。我身走塵埃,羈鞅殊未息。有所思兮在高軒,欲往從之路艱塞。無緣一榻同醉眠,空禿千毫揮醉筆。...详情
山有武夷,水有建溪。有猿有鶴,有菴可棲。有菴可棲,云乎不歸。...详情
有禮有樂,有唱有酬。人平不語,水平不流。...详情
昔我移官皇恐灘,緘詩送公因阿連。轉頭梅事兩飄忽,我亦解秩當返轅。豈期邂逅客歸舍,逢公政成朝日邊。可無一語道離闊,顧待別後空闌干。我聞袁人道路言,往者頗病吏道煩。袁人徯公以爲治,如赤子待父母安。問公治袁竟何如,寬不至弛嚴不殘。不惟民絕催科瘢,吏亦不急惠文冠。太平官府見今日,珥筆舊俗略不存。簿書期會足閒暇,江山風月忘遊般。作堂圃中視所尚,我所尊者房李韓。東西日月雙跳丸,後人思公面孱顔。人言循吏治無迹,有如春風被田園。試看一一發生意,從千百數何繇論。淳熙聖人歎才難,得人之路無不殫。而於守令最注意,往往六察并郎官。少公邇日與幾政,仲氏力請得皖灊。公雖遲登玉笋班,持節其惠寡與鰥。未知除書落何地,我家懷玉江東山。勿言形迹暫云遠,在處孰非千萬間。...详情
明肅惟母,實勤養撫。有臣有虎,有離有附。請王祿産,請廟考祖。古人有作,規呂矩武。...详情
有時熱鬨鬨,有時冷冰冰。有時如牽馿入井,有時如順水張帆。...详情
有澤其涸,有山其落。有木而桷,則以其斲。...详情
有處不是有,無處不是無。有無不到處,馨香滿道塗。...详情
公之相攸,孔樂于許。其原膴膴,其川訏訏。有芃禾麻,有京稷黍。藪焉麋麕,渚焉魴鱮。有李有桃,有柘有檀。樹我之園,令居則安。...详情
春有百花秋有月,夏有涼風冬有雪。若無閑事在心頭,便是人間好時節。...详情
春有百花秋有月,夏有凉風冬有雪。若無閑事挂心頭,便是人間好時節。...详情